	Събуди се в тъмна доба и се заслуша, лежейки неподвижно. Не беше сигурна какво я бе разбудило, но й се беше сторило, че бе дочула стененето на Фрали в тъмната землянката. След като дълго време се вслушва в тишината, реши, че е сънувала. Вълчо изскимтя тихичко и тя протегна ръка да го успокои. Сигурно и той сънуваше лош сън и това я беше събудило. Но преди да го докосне, ръката й замръзна неподвижно, защото тя напрегна слух да долови онова, което й прозвуча като приглушен стон.